Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4984

2. A KÉK kerettanterv három iskolatípusra – általános iskola, gimnázium, szakiskola -, és négy iskolafokra készült, több funkciójú intézmények esetében elemei együttesen 12 éves, egységes szemléletű kerettantervként is értelmezhetők. A KÉK magvát a Nyelvi, irodalmi, kommunikációs (NYIK) program jelenti, amely ma Magyarországon mintegy 120 iskolában alkalmazott sikeres tantárgyi program. A KÉK többi eleme az ÉKP (az iskolázás 12 évfolyamát átfogó) program alapján készült. E programokat nem egy az egyben tartalmazza a KÉK, hanem belőlük csak azokat, amelyeket az iskolai praxisban közreműködő tanítók és tanárok kipróbáltak, megvalósítottak, a KÉK kerettanterv összeállítása, szerkesztése során pedig közel százan lektoráltak, javítottak, korrigáltak, abból a szempontból, hogy más, nem ÉKP-s és nem NYIK-es iskolákban miként valósulhatna meg – figyelembe véve minden ponton – a NAT 2003-ban megjelenő kulcskompetenciákat és kiemelt fejlesztési teendőket. A választó iskolák pedagógusai számára a KÉK választása karrierépítést és szakmai megújulást is jelenthet, mivel a Veszprémi Egyetem Tanárképző Karának Pedagógiai Kutatóintézetében szakvizsgára felkészítő szakirányú továbbképzések1 állnak a KÉK-et választó pedagógusok rendelkezésére. 1 Összesen Szakvizsgára felkészítő szakirányú továbbképzés. 2006/20/II. szám A KÉK kerettantervet mint tantervi ajánlatot tehát azzal a céllal fogalmaztuk meg, hogy annak áttanulmányozása után azt Magyarország iskolái akár teljességében, akár részleteiben felhasználhassák helyi tanterveik kidolgozásához, szakmai gyakorlatuk felülbírálatához az elviselhető és egyben hatékony iskolázás gyakorlatának a megvalósítása érdekében. A Képességfejlesztő és értékőrző kerettanterv szerepe a helyi tantervek kidolgozásában A KÉK-et ajánlhatjuk azoknak a hatosztályos gimnáziumoknak, akik a kerettanterven nem szeretnének radikális változtatásokat végrehajtani, hanem az iskolai hagyományokhoz, a fenntartó igényeihez igazítva bővítik, vagy szűkítik a kerettanterv célkitűzéseit, követelményeit, időkeretét – válogatva annak. A KÉK-et azok az iskolák is használhatják, akiknek a NAT 2003-hoz illesztett helyi tantervük van. Az ilyen iskolák ötleteket, támpontokat kaphatnak helyi tanterveik teljesebbé tételéhez.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes